open-index/open-wikipedia-markdown huggingface dataset:
Sven Egil Omdal

**Sven Egil Omdal** (født 17. januar 1953 i Stavanger) er en norsk journalist, redaktør og organisasjonsleder. Han ble ansatt i *[[Stavanger Aftenblad]]* i 1971. I perioden 1975 til 1976 arbeidet han i *[[Adresseavisen]]*. Han ble redaktør i Kirkens informasjonstjeneste i 1976, denne stillingen hadde han frem til 1979, da han ble ansatt som journalist og senere reportasjesjef  i *[[Vårt Land]]*. 

Formelt hadde han denne jobben frem til 1991, men i det fire siste årene hadde han permisjon for å lede Norsk Journalistlag. Etter at han gikk tilbake til *Stavanger Aftenblad* i 1991, har han vært nyhetsredaktør, kulturredaktør og multi-mediaredaktør. Han har vært stasjonert i Washington DC, Brussel og Berlin og bor nå (pr. 2021) i Stavanger. 

Han har vært leder for Pressens Faglige Utvalg, styremedlem i International Federation of Journalists og medlem av Den norske nasjonalkommisjonen for Unesco. 

I 2009 ble han tildelt Gullpennen av Riksmålsforbundet. Juryleder Sverre Martin Gunnerud uttalte da han utdelte prisen: «Han er en uredd kommentator som har klare og til dels nådeløse meninger.»

I 2019 var Omdal leder for Kildeutvalget nedsatt av Norsk Presseforbund for å se på pressens forhold til sine kilder, etter Dansevideosaken, også kalt Sofie-saken, der *VG* senere ble felt på fem punkter i Vær Varsom-plakaten. Kildeutvalgets rapport lå til grunn da Vær Varsom-plakaten ble endret i 2021.

I tillegg til journalistyrket har Omdal skrevet flere bøker. *Borgerlønn. Ideen som endrer spillet* (2018), som han skrev sammen med sin ektefelle Ingeborg Eliassen, ble nominert til Brageprisen for 2018 i klassen Beste sakprosa. Eliassen og Omdal har dannet partnerskapet «Eliassen & Omdal», som «… leverer journalistikk i ulike formater, skriver bøker, holder foredrag og kåserier og leder debatter.»

## Priser
* 2009 Gullpennen
 
## Bibliografi
* 1974: *The children of God*, Sven Egil Omdal ISBN 82-531-4061-4
* 1979: *Jehovas vitner på offensiven*, Sven Egil Omdal; med studie- og samtaleplan med Svein Rise. Sven Egil Omdal ISBN 82-531-7265-6,
* 2013: *Paris*. En veiviser, Sven Egil Omdal, Spartacus ISBN: 978-82-430-0804-5
* 2016: *Noe innen media : har det klikket for pressen?* Halvor Hegtun og Sven Egil Omdal, Cappelen Damm ISBN 978-82-02-52732-7
* 2016: *Gestapokjelleren,* Sven Egil Omdal, Kolofon ISBN 978-82-300-1533-9
*2018: *Skandinavisk uro. Norske, danske og svenske tilstander*. (Red.) Sven Egil Omdal, Forlaget Press ISBN 978-82-328-0195-4
*2018: *Borgerlønn. Ideen som endrer spillet.* Ingeborg Eliassen og Sven Egil Omdal, Spartacus ISBN 978-82-822-606-88
*2018: *Stavanger - slik du var.* Sven Egil Omdal, bilder Olaf A. Ellingsen, Jæren forlag ISBN 978-82-93351-57-3
*2020: *Byen som formet Norge. Den overraskende historien om alt vi kan takke Stavanger for.* Sven Egil Omdal, Kagge ISBN 978-82-489-2631-3

## Referanser


## Eksterne lenker

* Nettsted for partnerskapet Eliassen & Omdal 
* Omdals kommentarer i ''Adresseavisen'' 
* www.vl.no Sven Egil Omdal vant årets gullpenn
Futtsu kraftverk

** Futtsu kraftverk** er et varmekraftverk i byen Futtsu i den sørlige delen av det japanske prefekturet Chiba, på et nes på halvøya Boso som strekker seg sørover på østsiden av Tokyobukta. Installert produksjonseffekt er 3520 MW. Brenselkilden er naturgass, som importeres med skip fra en rekek kilder i Asia.  

Operatør er energiselskapet Tepco.

## Referanser


## Eksterne lenker
* 
* Tepco Thermal Stations, besøkt 10. februar 2010.
* Fuels 2008-2009 – TEPCO.
Anegasaki kraftverk

** Anagesaki kraftverk** er et varmekraftverk i Ichikara i prefekturet Chiba i Japan, på østbredden av Tokyobukta. Installert produksjonseffekt er 3600 MW. Brenselkilden er naturgass og råolje, hvorav LNG og LPG står for om lag 10% av energikilden, og de resterende 90% av kraftproduksjonen stammer fra fyringen med rå- og fyringsolje. 

Operatør er energiselskapet Tepco.

## Referanser


## Eksterne lenker
* Tepco Thermal Stations, besøkt 10. februar 2010.
* Fuels 2008-2009 – TEPCO.
På en stein neddi fjæra

***På en stein neddi fjæra*** er et musikkalbum utgitt av Holmsve i februar . 

## Sporliste
# «På en stein neddi fjæra» 3:40
# «Slæpp mæ laus» 3:15
# «Brev til mor» 3:37
# «Ta det du behøver» 3:12
# «Så triveli å sjå dæ» 4:06
# «Klø mæ litt på ryggen» 3:37
# «Sånn no og da» 3:59
# «Diamanta ut av gråstein» 3:15
# «Klassefesten» 3:02
# «Så kom det rægn» 3:26
# «Hilmars fiolin» 2:37
# «Stjærna på himmeln i natt» 4:15

## Referanser


## Eksterne lenker
*
Chiba kraftverk

** Chiba kraftverk** er et varmekraftverk utenfor storbyen Chiba i prefekturet Chiba i Japan, helt øst i Tokyobukta. Installert produksjonseffekt er 2880 MW fordelt på 8 like store blokker. Brenselkilden er naturgass i form av LNG.

Operatør er energiselskapet Tepco. Utbyggingen startet omkring 1995, og anlegget stod ferdig i 2000.

## Referanser


## Eksterne lenker
* Tepco Thermal Stations, besøkt 10. februar 2010.
* IndustCards – «CCGT Plants in Japan», besøkt 15. februar 2010.
* Fuels 2008-2009 – TEPCO.
Sodegaura kraftverk

** Sodeguara kraftverk** er et varmekraftverk i Sodeguara i prefekturet Chiba i Japan, på østbredden av Tokyobukta. Installert produksjonseffekt er 3&nbsp;600 MW fordelt på 1 x 600 MW og 3 x 1000 MW. Brenselkilden er naturgass i form av LNG. 

Operatør er energiselskapet Tepco.

## Referanser


## Eksterne lenker
* Tepco Thermal Stations, besøkt 10. februar 2010.
* Fuels 2008-2009 – TEPCO.
Yokosuka oljekraftverk

:*Dette anlegget må ikke forveksles med [[Yokosuka Power kraftverk]], som er på 230 MW og ligger i samme by.*

** Yokosuka kraftverk** er et varmekraftverk i Yokosuka i prefekturet Kanagawa i Japan, sørvest for Tokyo. Installert produksjonseffekt er 2100 – 2274 MW fordelt på 6 x 350 mw og 1 x 30 mw. Brenselkilden er råolje i form av fyringsolje og tungolje, samt gassolje.

Operatør er energiselskapet Tepco.

## Eksterne lenker
* Tepco Thermal Stations, besøkt 10. februar 2010.
* IndustCards – «Gas- and Oil-Fired Steam-Electric Plants in Japan – other regions», besøkt 15. februar 2010.
* Fuels 2008-2009 – TEPCO.
Higashi Ogishima gasskraftverk

** Higashi Ohgishima gasskraftverk** er et varmekraftverk i Kawasaki i prefekturet Kanagawa i Japan, sørvest for Tokyo. Installert produksjonseffekt er 2000 MW fordelt på 1 x 1000 mw. Brenselkilden er naturgass i form av LNG, som importeres med skip fra et utall kilder i Asia.

Operatør er energiselskapet Tepco. Anlegget stod ferdig i 1991.

## Referanser


## Eksterne lenker
* Tepco Thermal Stations, besøkt 10. februar 2010.
* IndustCards – «Gas- and Oil-Fired Steam-Electric Plants in Japan – other regions», besøkt 14. februar 2010.
* Fuels 2008-2009 – TEPCO.
Margit Kalocsai

**Margit Kalocsai** (født 27. desember 1909 i Budapest) er en tidligere ungarsk turner. Hun har medaljer fra et OL og et turn-VM.

Hun deltok i OL var i 1936, her fikk Ungarn bronse i lagkonkurransen. Tyskland vant denne konkurransen. Kvinnene konkurrerte individuelt i OL-sammenheng først under OL i 1952. Poengoversikten tilsier likevel at hun kom på 33.-plass i hopp, 61.-plass i bom og 5.-plass i skranke, som var de tre apparatene kvinnene turnet i under lagkonkurransen, noe som plasserte henne på 41.-plass sammenlagt individuelt.

I VM-sammenheng fikk to sølv under verdensmesterskapet i 1934, som var det første der kvinner fikk delta. Ungarn fikk sølv i lagkonkurransen, med Kalocsai på laget, og hun fikk sølv sammenlagt, bak Vlasta Děkanová. VM 1938 var det første der kvinnene ble premiert i enkeltapparater.

## Referanser


## Eksterne lenker
*
Yokohama gasskraftverk

** Yokohama gasskraftverk** er et varmekraftverk i Yokohama i prefekturet Kanagawa i Japan, sørvest for Tokyo. Installert produksjonseffekt er 2800 – 3325 MW fordelt på 10 blokker. Brenselkilden er naturgass i form av LNG, og subsidiært noe tungolje.

Operatør er energiselskapet Tepco. Anlegget ble ferdig i 1998 men er siden utvidet noe.

## Referanser


## Eksterne lenker
* Tepco Thermal Stations, besøkt 10. februar 2010.
* Fuels 2008-2009 – TEPCO.
Goi gasskraftverk

** Goi gasskraftverk** er et varmekraftverk i Ishikara i prefekturet Chiba i Japan, øst for Tokyo og på østbredden av Tokyobukta. Installert produksjonseffekt er 1455 – 1886 MW fordelt på 1 x 1000 mw, 1 x 476 MW, og en ny blokk på 350 MW. Brenselkilden er naturgass i form av LNG, og subsidiært noe råolje.

Operatør er energiselskapet Tepco. Anlegget stod ferdig i 1968, med senere utvidelser. Den variable effekten som oppgis skyldes at enhet nr 2 tidvis har vært ute av drift.

## Eksterne lenker
* Tepco Thermal Stations, besøkt 10. februar 2010.
* IndustCards – «Gas- and Oil-Fired Steam-Electric Plants in Japan – other regions», besøkt 14. februar 2010.
* Fuels 2008-2009 – TEPCO.
Oi oljekraftverk

** Oi oljekraftverk**, tidvis også transkibert ***Ohi***, er et varmekraftverk like vest for Shinagawa i Tokyo i Japan, helt nordvest i Tokyobukta. 

Installert produksjonseffekt er 1050 MW fordelt på 3 like store blokker. Brenselkilden er råolje. 

Operatør er energiselskapet Tepco. Anlegget stod ferdig i 1973.

*Anlegget må ikke forveksles med [[Ōi kjernekraftverk]].*

## Eksterne lenker
* Tepco Thermal Stations, besøkt 10. februar 2010.
* IndustCards – «Gas- and Oil-Fired Steam-Electric Plants in Japan – other regions», besøkt 15. februar 2010.
* Fuels 2008-2009 – TEPCO.
Shin-Nagoya gasskraftverk

** Shin Nagoya kraftverk** er et varmekraftverk i byen Nagoya i Japan. Installert produksjonseffekt er 2&nbsp;992  – 3&nbsp;058 MW, med blant annet 4 x 400 MW gassturbinblokker i det nyeste anlegget (Shin Nagoya 8). Brenselkilden er naturgass form av LNG. 

Operatør er energiselskapet Chubu Electric Power. Anlegget sto ferdig i 1999, men ble utvidet fra 2008 med enhetene 7-8. Enhet 8 er bare halvparten så NOx-intensiv som enhet 7.

## Referanser


## Eksterne lenker
* Chubu – Data sets for Investors, november 2009, besøkt 10. februar 2010.
* IndustCards – «CCGT Plants in Japan», besøkt 15. februar 2010.
Shinagawa gasskraftverk

** Shinagawa kraftverk** er et varmekraftverk i Shinagawa i Tokyo, Japan, helt nord i Tokyobukta. Installert produksjonseffekt er 1140 MW fordelt på 3 like store blokker. Brenselkilden er naturgass i form av LNG. 

Operatør er energiselskapet Tepco. Anlegget stod ferdig i 2002.

## Referanser


## Eksterne lenker
* Tepco Thermal Stations, besøkt 10. februar 2010.
* IndustCards – «CCGT Plants in Japan», besøkt 15. februar 2010.
* Fuels 2008-2009 – TEPCO.
Cubase

**Cubase** er programvare for å lage musikk og lyd, utviklet av Steinberg Media Technologies i Tyskland. 

Første utgave kom for Atari i 1989 og støttet lydformatet MIDI. Lydteknikeren ser lydsporene grafisk.  Senere tilkom DSP for lydeffekter og VST (Virtual Studio Technology) for kobling til andre programvarer (plugins).
Cubase er fortsatt (i 2017) blant de dominerende lydprogram på markedet.

## Referanser


## Eksterne lenker
*
20 Beste (PK & DanseFolket-album)

***20 Beste*** er et samlealbum utgitt av PK & Dansefolket i 2008.

## Sporliste

#«500 mil er langt og gå» 3:05
#«Vår gamle jukebox» 3:45
#«Eg hadde en gong en båt» 3:40
#«Heng deg på» 3:18
#«Besten» 2:25
#«Vår lille venn» 4:08
#«Bam bam bam» 3:10
#«Minnene om deg» 3:40
#«Samme tid samme sted» 3:26
#«Lille vakre Anna» 3:15
#«Mens du ligg og drøyme» 3:07
#«Berre du» 3:37
#«Tjuv ja tjuv» 3:48
#«Takk gud for at dere finns» 3:54
#«Når barna spør» 3:39
#«Ei vakker attityd» 3:18
#«Livet lar skjebna få rå» 3:37
#«En konvolutt med nye bilde» 3:48
#«I kjærlighet te deg» 3:10
#«Du må ha det riktig godt» 2:54

## Kilder
*Om albumet hos rockipedia.no
8 × 68 mm S

**8x68mm S** er en rilleløs flaskeformet riflepatron (S betyr at det er beregnet for kuler med en diameter på 8,2 mm). Denne og søsterpatronen på 6.5x68mm ble utviklet i 1930 av *Hr. Schüler* hos *August Schüler Waffenfabrik, Suhl, Tyskland* som magnum jaktpatroner som skulle passe i standard sylinderlås i Gewehr 98-rifler. Dette er et av de tidlige eksempler der en riflepatron ble utviklet av en børsemaker for å passe en bestemt populær og utbredt type rifle. Patronen ble produsert rett før andre verdenskrig i 1939. 

## Referanser


## Eksterne lenker
*
Hans Clifton

**Hans Bruu Clifton** (født 3. november 1915 på Gjøvik, død 20. september 2003 i Vancouver) var en norsk fenrik og radioagent for  Secret Intelligence Service (SIS) i Vestfold og Buskerud under andre verdenskrig.
__NOTOC__
## Bakgrunn
Clifton flyttet fra Gjøvik til Teie på Nøtterøy med familien som ung, og han tok radioskolen i Tønsberg, og fikk etter hvert jobb som telegrafist på en båt. Etter dette arbeidet han i en radioforretning i Oslo.
Hans Clifton var sønn til stortingsmann og kaptein August Clifton.

## Andre verdenskrig
Etter krigsutbruddet satt han opp en radiosender og hadde jevnlig kontakt med London. Han flyktet til England via Sverige tidlig i 1943, og fikk militær opplæring innen etterretningstjenesten. Han ble så sluppet i fallskjerm over Norge, og fikk som oppdrag å overvåke skipstrafikken i Oslofjorden samt motta meldinger til hjemmefronten. Han fungerte også som radioagent for XU.

Clifton satt opp den illegale radiosenderen «Njord» på høsten 1943. Den var først stasjonert på Kibbnebb på Slagentangen i en hytte som han leide. Han satt opp refleksantenner for å lure de tyske peile-mottakerne, og han klarte flere ganger å lure tyskerne på snedig vis. De slo blant annet av strømmen i forskjellige områder under sendingene, for å prøve å lokalisere senderen. Dette var fånyttes da senderen hadde batteribackup i tilfelle strømbrudd.

På våren 1944 ble flere Milorg-medlemmer arrestert, og Clifton flyttet senderen til en hytte mellom Ringshaug og Skallevold. Navnet hans ble så oppgitt til tyskerne av en arrestert nordmann, så Clifton flyttet senderen igjen høsten 1944, denne gang til Hurumlandet, hvor den sto og var operativ ut krigen. Tilsammen sendte han rundt 700 meldinger til London.

## Canada
Clifton emigrerte til Vancouver i Canada med sin kone Barbro i 1957. Fra 1963 og frem til han pensjonerte seg drev han selskapet Clifco Electronics.

## Utmerkelser
Hans Clifton mottok Norges høyeste utmerkelse, Krigskorset, 9. april 1949 for «fremragende hemmelig militær innsats under krigen».

## Litteratur
* Christophersen, Egil: *Vestfold i krig*, 1989 ISBN 8299199506
* Lein, Magne: *Spioner i eget land*, 2003 ISBN 9788247602805

## Ekstern lenke

* «Teie-gutten Hans B. Clifton varslet om V2», fra Nøtterøy Historielag
Kashima oljekraftverk

** Kashima oljekraftverk**, er et varmekraftverk i Kashima ved kysten i prefekturet Ibaraki i Japan, øst for Tokyo. Installert produksjonseffekt er 4&nbsp;400 MW fordelt på 6 blokker, herav 4 x 600 MW og 2 x 1&nbsp;000 MW. Brenselkilden er tungolje og råolje. 

Operatør er energiselskapet Tepco.

## Referanser


## Eksterne lenker
* Tepco Thermal Stations, besøkt 10. februar 2010.
En god venn

***En god venn*** er et musikkalbum av PK & Dansefolket, utgitt i januar 2009 av Tylden & Co.

## Sporliste
#«Fint å vær i lag» 3:35
#«Dansefolket» 3:11
#«En god venn» 4:22
#«Dans med meg» 3:02
#«No vende eg heim» 3:21
#«Når han snur og gjeng» 3:21
#«Kvilelaus kriger» 3:20
#«Boots og blåe jeans» 3:27
#«Eg vil sove» 3:50
#«500 mil e langt å gå» 3:05
#«Sunn i dag» 3:14
#«Rett ut om di dør» 3:29

## Eksterne lenker
*
Nico D

**Nicolas Albert Holter** (født 1982), kjent under artistnavnet **Nico D**, er en franskfødt, norsk reggaeartist og låtskriver. Han er kjent som en pioner innen reggae i Norge, og var den første norske artisten som nådde førsteplass på de jamaicanske hitlistene med låta «Ruff Times» (2009), et samarbeid med den jamaicanske artisten Jah Mason.

## Bakgrunn
Han ble født i Sèvres i Paris, og vokste opp i flere land, blant annet Kina, USA og Norge.

## Musikalsk virke
Han har spilt med OnklP, Admiral P og Jah Mason, og har samarbeidet med reggaemusikeren Jah Ark Manifest.

Som første skandinav havnet Nico D (sammen med Jah Mason) på førsteplass på hitlistene på Jamaica med reggae-låta «Ruff Times» i 2009.

Sammen med Admiral P vant han klassen årets hit under Spellemannprisen 2014 for låten «Engel».

### Karriere
Nico D solodebuterte i 2003 og har siden hatt en karriere som strekker seg mellom det norske og internasjonale musikklandskapet. I 2009 ga han ut mikstapen *To The World* sammen med Admiral P, som inkluderte låtene «Spinnvill» og «Idiot». Spesielt «Spinnvill» ble en hit i Norge og markerte et vendepunkt for norskspråklig reggae.

Han har samarbeidet med artister som Jaa9 & OnklP, El Axel og Tungtvann, og har opptrådt på noen av verdens største reggae-festivaler. I 2014 vant han Spellemannprisen for Årets Låt sammen med Admiral P for *"Engel"*, en låt som ble en stor suksess i Norge.

Nico D regnes som en sentral figur i legitimeringen av reggae på norsk. Tidligere ble sjangeren på norsk ofte betraktet som et humoristisk nisjeprosjekt, men artister som Nico D har bidratt til at norsk reggae i dag får større kunstnerisk anerkjennelse.

Han har også gitt ut flere mikstapes og låter i samarbeid med kjente jamaicanske produsenter.

### Diskografi (utvalg)
* *To The World* (2009, med Admiral P)
* *Ruff Times* (2009, feat. Jah Mason)
* *[[Coming in From the Cold]]* (2012)
* *Engel* (2014, med Admiral P)
* *Han smiler* (2015)

### Utmerkelser
* Spellemannprisen 2014 – Årets Låt («Engel»)

## Referanser


## Eksterne lenker
* 
* 
*  Lydverket
*  intervju
Skiskyting under Vinter-OL 2010 – Stafett kvinner

**4 x 6 km stafett kvinner** var en av øvelsene i skiskyting under Vinter-OL 2010, og ble avholdt i Whistler Olympic Park 23. februar 2010.

Russland var regjerende olympisk mester i øvelsen med utøverne Anna Bogali-Titovets, Svetlana Isjmuratova, Olga Zajtseva og Albina Akhatova.

## Konkurranseregler

Hver av de fire stafettløperne går 6 km langrenn og skyter to serier à 5 skudd, en gang liggende og en gang stående. Ulikt de individuelle øvelsene har man også tre ekstraskudd til rådighet pr. serie for å få ned de gjenværende blinkene ved eventuelle bom. Magasinet inneholder imidlertid bare fem skudd, så ekstraskuddene må lades manuelt ett og ett, noe som utgjør et ekstra stressmoment for løperne. Dersom man ikke greier å treffe alle blinkene med ekstraskuddene, må man gå like mange strafferunder på 150 m som antall gjenværende blinker.

## Resultater

Teja Gregorin var den eneste utøveren som deltok under Vinter-OL 2010 med avgitt dopingprøve som ble underkjent ved retestingen i 2017. I oktober 2017 uttalte International Biathlon Union at to prøver testet positiv for GHRP-2, et ulovlig stoff som stimulerer kroppen til å produsere mer veksthormon, i prøver tatt en uke før konkurransen startet. Hun ble diskvalifisert i desember 2017.

## Referanser
Generation Kill

***Generation Kill*** er en amerikansk krigs- og dramaserie som gikk på HBO i 2008. Serien skildrer amerikanernes invasjon av Irak i 2003 og er basert på Evan Wrights autentiske skildringer for magasinet Rolling Stone. Disse utgav han i ei bok med samme tittel i 2004. Han var en såkalt «embedded reporter» hos det amerikanske marinekorpset under invasjonen.

Serien ble sendt på NRK3 høsten 2009.

Opptakene ble gjort i Sør-Afrika, Mosambik og Namibia.

## Episodeliste
#«Get Some»
#«The Cradle of Civilization»
#«Screwby»
#«Combat Jack»
#«A Burning Dog»
#«Stay Frosty»
#«Bomb in the Garden»

## Roller (utvalg)
Bataljonsstaben og marinens 1. divisjon
* Robert Burke – James «Mad Dog» Mattis 
* Chance Kelly –  Stephen «Godfather» Ferrando 
* Benjamin Busch – Todd Eckloff 
* Neal Jones –  John «Potato Head» Sixta 
* Nabil Elouahabi – Meesh 

* A-kompaniet «Assassin»
*** Michael Kelly – Bryan Patterson  
*** Kyle Siebert – John Burris
*** Darron Meyer – Cody Scott

* B-kompaniet «Hitman»
** Brian Patrick Wade – Craig «Encino Man» Schwetje 
** David Barrera – Ray «Casey Kasem» Griego 

** B-kompaniets 2. tropp «Hitman 2»
*** Gruppe 1 (bil 1 og bil 2)
**** Alexander Skarsgård – Brad «Iceman» Colbert 
**** James Ransone – Josh Ray Person 
**** Lee Tergesen – Evan «Scribe» Wright 
**** Pawel Szajda – Walt Hasser 
**** Billy Lush – Harold James Trombley 
**** Jon Huertas – Antonio «Poke» Espera 
**** Kellan Lutz – Jason Lilly 
**** Rey Valentin – Gabriel Garza 
**** Stefan Otto – Nathan Christopher
**** Sal Alvarez – Hector Leon 
*** Gruppe 2 (bil 3)
**** Josh Barrett – Shawn «Pappy» Patrick 
**** Rudy Reyes – Rudy «Fruity Rudy» Reyes 
**** Rich McDonald – «Manimal» Jacks 
**** Eric Ladin – James Chaffin
**** Justin Shaw – Michael Brunmeier
*** Lederbilen (bil 4)
**** Stark Sands – Nathaniel «Nate» Fick
**** Marc Menchaca – Mike «Gunny» Wynn 
**** Wilson Bethel – «Q-Tip» Stafford
**** Daniel Fox – John Christeson
*** Gruppe 3 (bil 5)
**** Langley Kirkwood – Steven Lovell 
**** Mike Figueroa – Leandro «Shady B» Baptista 
**** Bjorn Steinbach – Michael Stinetorf 
**** Jonah Lotan – Robert Timothy «Doc» Bryan
**** Sydney Hall – T. Holsey

** B-kompaniets 3. tropp «Hitman 3»
*** Eric Nenninger – Dave “Captain America” McGraw
*** Owain Yeoman – Eric Kocher 
*** Sean Brosnan – Daniel Redman
*** J. Salome Martinez – Jeffrey «Dirty Earl» Carisalez 
*** Theo Landey – Damon Fawcett
*** Jeffrey Carisalez – Smith

## Referanser


## Eksterne lenker
*
Vårklegg

**Vårklegg** (*Hybomitra nitidifrons*) er en av kleggene i slekten *[[Hybomitra]]*. Den er utbredt i Europa, Asia og Nord-Amerika. Finnes i Norge.

Vårklegg tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.
 
## Referanser


## Eksterne lenker
* 
* Norsk entomologisk forening – for deg som vil lære mer om insekter.
Frivillighetsprisen

**Den nasjonale Frivillighetsprisen** er en pris som hvert år deles ut av frivillig sektors samarbeidsforum Frivillighet Norge rundt FNs internasjonale dag for frivillighet den 5. desember til en person eller gruppe som har utmerket seg med frivillig innsats. Norsk Tipping har siden 2015 gitt 50.000 kroner til et formål utpekt av vinneren av Frivillighetsprisen.

Prisutdelingen ble overtatt av Frivillighet Norge fra Kultur- og kirkedepartementet i 2005.

Juryen for prisen ledes av styreleder i Frivillighet Norge og består blant annet av representanter fra Familie- og Kulturkomiteen på Stortinget.

## Formålsparagrafen

* Prisen skal gis til en initiativrik person, lokal forening eller gruppe, som har utmerket seg med frivillig innsats, engasjement og pågangsmot til beste for den enkelte og samfunnet.
* Prisen skal synliggjøre frivillighetens egenverdi og samfunnsverdi gjennom å løfte fram gode eksempler på resultater av frivillig innsats.
* Frivillighetens bredde og mangfold både med tanke på organisasjonsform, tematikk, alder og kultur skal over tid gjenspeiles i et tilsvarende mangfold blant prisens vinnere.
* Prisen kan gis på grunnlag av en persons eller lokal forening eller gruppes frivillige innsats over lengre tid eller i et tidsavgrenset prosjekt.

## Vinnere
*1995: Erling Bauck, Fredrikstad, Østfold
*1996: Torhild Moen, Notodden, Telemark
*1997: Arne Sæter, Oslo
*1998: Ole Svanøe, Flora, Sogn og Fjordane
*1999: May Eriksen, Salangen, Troms
*2000: Regy Drange, Bergen, Hordaland
*2001: Agnes Møller Jensen, Larvik, Vestfold
*2002: Kjell Nervik, Trondheim, Sør-Trøndelag
*2003: Olav Magnus Lundø, Sokndal, Rogaland
*2004: CCUF (Chin Christian Union Froland), Froland, Aust-Agder
*2005: Pål Sverre Fikse Pedersen, Verdal, Nord-Trøndelag
*2006: Omvisergruppa ved Stiftelsen Arkivet, Kristiansand, Vest-Agder
*2007: Anne Marie Johnsen, Karasjok, Finnmark
*2008: Harald Rishovd, Buskerud
*2009: Studentersamfundet i Trondhjem, Sør-Trøndelag
*2010: Anne Semb, Kvæfjord, Troms
*2011: Norsk Folkehjelp Hadeland, Oppland
*2012: Helge Brekke, Knarvik, Hordaland
*2013: Spelet om Heilag Olav, Verdal, Nord-Trøndelag
*2014: De ville bak fjellet, Dyfjord, Finnmark
*2015: Aasmund Robert Vik, Fri – foreningen for kjønns- og seksualitetsmangfold, Oslo
*2016: Kai Henning Stensrud, Kolbukameratene Idrettslag, Oppland
*2017: De frivillige på Kirkens SOS, nasjonal
*2018: Penelope Lea, Miljøagentene, Oslo
*2019: Knut Skår, Norske Redningshunder, Sogn og Fjordane
*2020: Turid Helene Abelsen, Sortland frivilligsentral, Ski- og Fotballklubben Ajaks m.fl., Nordland 
*2021: Omsorgsberedskapsgruppene i Norske Kvinners Sanitetsforening (N.K.S.), nasjonal 

## Eksterne lenker
* frivillighetsprisen.no
Stone Island

**Stone Island** er et italiensk klesmerke grunnlagt av designeren Massimo Osti i 1982. Hovedkvarteret til Stone Island ligger i Bologna i Italia. Plaggene har en logo formet som en kompassrose på venstre arm. Selskapet har siden 2020 vært heleid av klesfirmaet Moncler.
## Eksterne lenker
*
Anshunbroen

**Anshunbroen** (kinesisk: 安顺桥, pinyin: *Ānshùn Qiáo*, «fredfull og flytende-broen») er en bro i Chengdu, provinshovedstad for provinsen Sichuan i Folkerepublikken Kina. Den spenner over elven Jin. Den er en verandabro, og huser en populær og relativt stor restaurant (Veranda Bridge Restaurant).

På 1200-tallet beskrev Marco Polo en rekke kinesiske broer, og Anshun-broen (en tidlig versjon av den) var en av dem.

Broen som står nå, ble bygd i 2003 som erstatning for den bro som ble ødelagt under en oversvømmelse i 1980-årene. 

## Referanser
Purépecha (språk)

**Purépecha** (*p'urhépecha*), også kjent som **tarasco** og **porhé**, er et språk som snakkes av rundt 120&nbsp;000 purépechaer i den meksikanske delstaten Michoacán. Man har ikke klart å bevise slektskap med noe annet språk i verden, og det regnes derfor av de fleste som et isolert språk. Selv om det snakkes i Mesoamerika, har purépecha heller ikke mange av de typiske trekka fra det mesoamerikanske språkområdet.

Purépecha var hovedspråket i den tarascanske staten, som eksisterte fram til koloniseringa. Hovedstaden i den tarascanske staten var Pátzcuaro, og byen er fremdeles et viktig sentrum for purépechaene.

## Eksterne lenker
* 
* Lydopptak av purépecha gjort av lingvisten William Shipley
Kreis Sebnitz

**Kreis Sebnitz** var en Landkreis som eksisterte i Bezirk Dresden i Den tyske demokratiske republikk (DDR) fra 1952 til 1990, med hovedsete i Sebnitz.

Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som **Landkreis Sebnitz**. Den 1. august 1994 ble den slått sammen med Landkreis Pirna til den nye kretsen Landkreis Sächsische Schweiz som eksisterte frem til 2008.
Sparta Praha (kvinner)

**[[Sparta Praha]]s kvinnelag** fra Praha er Den tsjekkiske republikks beste fotballag  i kvinnefotball. Laget har vunnet serien ni ganger de siste elleve sesongene. Deres hovedkonkurrent de siste årene har vært Slavia Praha. Slavia Praha vant de to mellomsesongene (2002/03 og 2003/04), men i samtlige andre sesonger har avstanden mellom Sparta Praha og forfølgerne vært for stor til at det har blitt spennende. De siste fire sesongene har laget vunnet samtlige kamper i serien bortsett fra fire, som alle endte uavgjort. De siste to fullførte sesongene avga ikke laget poeng i det hele tatt.

## Sparta Praha i Mesterligaen
I Mesterligaen i fotball for kvinner har det gått varierende. I 2001-02-sesongen kom laget bare til første kvalifiseringspulje, der de kom i gruppe med Umeå, og tapte hederlige 0-1. De andre kampene vant laget til ingen nytte. Dette gjentok seg i 2002-03, nok en gang med Umeå som uovervinnelig, mens Sparta slo de andre lagene greit. Imidlertid fikk Sparta Praha føle at Umeå hadde reist fra dem, resultatet denne gang ble 1-6. 

Etter to sesonger på rad uten mesterligaen, kom Sparta tilbake i 2005-06-sesongen. Da lyktes laget å komme videre fra første kvalifiseringsrunde, riktignok med noe enklere motstand. Også i andre kvalifiseringsgruppe fikk de relativt lett motstand, om man ser bort ifra 1. FFC Frankfurt. Sparta greide uavgjort mot Frankfurt, og dermed endte de likt, med Frankfurt foran på målforskjell. Sparta kom dermed til kvartfinalen, der de fremførte hederlig mot Djurgården/Älvsjö, men tapte etter en 0-2 hjemme og 0-0 borte. Neste sesong var en skuffelse for laget. De var automatisk kvalifisert til andre kvalifiseringsrunde, men endte sist uten poeng. Både det nederlandske og det belgiske vinnerlaget ble for sterke for Sparta, i tillegg til Turbine Potsdam, som slo dem 4-0. 

Etter denne skuffelsen måtte Sparta tilbake til første kvalifiseringsrunde foran 2007-08-sesongen. Sparta vant en lett gruppe uten å overbevise, men i gruppe to endte de sist i den sannsynligvis tøffeste gruppen de har vært i. Motstanderne, Brøndby IF, Olympique lyonnais og Kolbotn Idrettslag slo alle Sparta. Imidlertid oppnådde Sparta hederlige resultater; bare Kolbotn slo dem med mer enn ett mål. 2008-09 -sesongen ble kort. Sparta røk ut i første kvalifiseringsrunde på målforskjell etter å ha spilt uavgjort mot vinneren fra Spania. I 2009-10-sesongen ble Sparta Praha direktekvalifisert til sluttspillet. Etter å ha slått Kasakhstans seriemester, røk laget mot Arsenal med 0-5 sammenlagt, noe som bør betegnes som et greit resultat mot en tidligere Mesterliga-vinner.

## Eksterne lenker
* Tsjekkisk 1. divisjon
* Hjemmesiden til kvinnelaget
Gyropidae

* *[[Abrocomophaga]]*
* *[[Aotiella]]*
* *[[Gliricola]]*
* *[[Gyropus]]*
* *[[Macrogyropus]]*
* *[[Monothoracius]]*
* *[[Phtheiropoios]]*
* *[[Pitrufquenia]]*
* *[[Protogyropus]]*

**Gyropidae** er en hudparasitt som lever på pattedyr. Den tilhører de lus som har bitende munndeler og får næring ved å gnage (spise av) fjær, ((hud)) og hudsekret.  

## Utseende
Små lus (gjerne rundt 1 mm), bakkroppen er stort og sekkformet, vanligvis med noen lange hår. Beina er korte og meget kraftige, ytterst med store klør.

## Liv og utvikling
De fleste artene lever på gnagere, men én slekt er knyttet til vestaper (Cebidae) i Sør- og Mellom-Amerika og en annen lever på navlesvin.
De fleste av artene er knyttet til neotropiske, marsvin-lignende gnagere.

## Utbredelse
Familien er utbredt i Sør- og Mellom-Amerika.

## Systematisk inndeling

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Pels- og fjærlus]]** (Phthiraptera) 
***** gruppe Amblycera
****** familie Gyropidae
******* Slekten *[[Abrocomophaga]]* Emerson & Price, 1976 – 3 arter
******* Slekten *[[Aotiella]]* Eichler, 1949 – 2 arter, på aper
******* Slekten *[[Gliricola]]* Mjöberg, 1910 – 42 arter
******* Slekten *[[Gyropus]]* Nitzsch, 1818 – 23 arter
******* Slekten *[[Macrogyropus]]* Ewing, 1924 – 5 arter
******* Slekten *[[Monothoracius]]* Werneck, 1934 – 2 arter
******* Slekten *[[Phtheiropoios]]* Eichler, 1940 – 13 arter
******* *[[Pitrufquenia coypus]]* Maretti, 1932
******* *[[Protogyropus normalis]]* Ewing, 1924

## Kilder
* Gyropidae på Tree of life

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)
Johannes Okkenhaug

**Johannes Okkenhaug** (1857–1935) var en norsk politiker, gårdbruker og bestyrer ved Mære landbruksskole. Han var ordfører i Frol og Sparbu herreder og stortingsmann for Nord-Trøndelag 1892–1894 og 1916–1927, som venstremann.

## Familie og yrkesliv
Han ble født på gården Øvre Okkenhaug i Frol som sønn av gårdbruker og ordfører Carl Fredrik Okkenhaug og Ane Marta, født Munkerøstad. Han var yngre bror av Paul Okkenhaug, som ble ordfører og kvartermester på Rinnleiret. Johannes Okkenhaug overtok gården Nedre Tynes etter faren i 1886 og overdro den i 1926 til sin sønn Karl Okkenhaug, som også ble ordfører i Frol.

Han var elev ved Hans Konrad Foosnæs' folkehøyskole da den holdt hus på Inderøy vinteren 1876/1877, senere elev ved Den høyere landbruksskolen på Ås fra 1878 til 1881. Okkenhaug underviste i landbruk ved Ole Kristian Kuløys folkehøyskole, og fra 1895 til 1922 var Okkenhaug den første bestyreren ved Mære landbruksskole i Sparbu. Mens han var bestyrer, forpaktet han bort gården i Frol.

Han var administrerende direktør i Levanger og omegns Kreditbank, som avløste Privatbanken i Levanger, fra 1928 til 1934.

## Politisk arbeid
Okkenhaug var Frols ordfører 1890–1895, senere Sparbus ordfører 1902–1904, 1908–1910 og 1914–1916.

Han var innvalgt på Stortinget fra Nordre Trondhjems amt (Nord-Trøndelag) 1892–1894, fra Verdalen krets i Nordre Trondhjems amt 1916–1921 samt fra Nord-Trøndelag fylke 1922–1927. Etter noen år i militærkomiteen og kirkekomiteen satt han fra 1895 i Stortingets landbrukskomité, fra 1922 som nestformann.

Okkenhaug var i 1896 med på å stifte Norsk Landmandsforbund, hvor han var nestformann en periode. Han var formann i Nord-Trøndelag landbruksselskap i 35 år.

## Æresbevisninger
Okkenhaug ble tildelt Medaljen for borgerdåd i sølv i 1915 og Kongens fortjenstmedalje i gull i 1922. Det ble avduket en byste over ham ved Mære landbruksskole i 1936.

## Referanser


## Eksterne lenker
* 
*
Jin (Sichuan)

**Jin Jiang**, eller **Jinelven**, (锦江; pinyin: *Jǐn Jiāng*) er en elv i den kinesiske provinsen Sichuan. Den flyter gjennom Chengdu, som er provinshovedstad der.

Elven har en historie med tung forurensning, noe som tidsligere har ført til at den er blitt forstoppet og har gått over sine bredder. Anshunbroen i Chengdu ble en gang på 1980-tallet ødelagt av en slik oversvømmelse, og den ble først gjenoppbygd i 2003, etter at byregjeringen satte i gang et omfattende elveopprensningsprosjekt i 1997. Chengdus byregjering fikk en utmerkelse fra FN for arbeide med å rense opp elvemiljøet. 

## Referanser


## Eksterne lenker
*
Anna Pavlovna av Russland

**Anna Pavlovna av Russland**, russisk: Анна Павловна (født 18. januar 1795, død 1. mars 1865) var storfyrstinne av Russland, datter av tsar Paul I av Russland. Hun giftet seg med Vilhelm II av Nederland i St. Petersburg i 1816.

Ekteskapet ble ikke særlig lykkelig, og til sist så hun og mannen hverandre sjeldent. Likevel ble hun med tiden Nederlands dronning.

## Barn
* Vilhelm III av Nederland (1817–1890) 
* Alexander (1818- d. på Madeira 1848) 
* Henrik av Nederland (1820–1879) , gift med 1) Amelie av Sachsen-Weimar (1830–1872) , 2) Marie av Preussen (1855–1888) 
* Ernst Casimir (1822) 
* Sophia (1824–1897) , gift med storhertug Karl Alexander av Sachsen-Weimar
## Referanser


## Eksterne lenker
* 
* Biografi (nederlandsk)
Seksbåndklegg

**Seksbåndklegg** (*Hybomitra sexfasciata*) er en av kleggene i slekten *[[Hybomitra]]*. Den er utbredt i Europa, Asia og Nord-Amerika. Finnes i Norge.

Seksbåndklegg tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.
 
## Referanser


## Eksterne lenker
* 
* Norsk entomologisk forening – for deg som vil lære mer om insekter.
Dansk Litteraturpris for Kvinner

**Dansk Litteraturpris for Kvinner** (dansk: *Dansk Litteraturpris for Kvinder*) er pris som opprinnelig fikk midlene fra Fru Ragna Sidéns Fond. Prisen har som formål «å oppmuntre og anspore kvinner, som har gjort en betydelig innsats innenfor dansk litteratur». Prisen deles ut i november eller desember. Fondet fikk tilført flere midler i 2009 og skiftet navn til *[[Ragna Sidéns og Vagn Clausens Fond]]*, navngitt etter Ragna Sidén (1889–1983) og Vagn Clausen (1918–2008). Styret består av: advokat Niels Søby og forfatterne Irene Pedersen og Charlotte Weitze.

## Liste over prisvinnere

## Eksterne lenker
* Litteraturpriser.dk
* Om Ragna Sidéns og Vagn Clausens Fond
Eastern Warbirds of Norway

**Eastern Warbirds of Norway** (til 2022: *Russian Warbirds of Norway*) er en flyhistorisk forening med fokus på fly med østlig historikk, i hovedsak tidligere militære fly fra Sovjetunionen og Østblokken.

Foreningen har base i hangar nr 2 på Geiteryggen flyplass (vestsiden) i Skien og driftes av medlemmene på frivillig basis. Formålet med foreningen er å bidra med «østlige» innslag på flystevner i inn- og utland, og lokalt bidra til å øke interessen for fly og flyging. Foreningen er assosiert forening med Warbirds of Norway.

## Historie
Eastern Warbirds of Norway ble formelt stiftet våren 2002, men startet i allerede i 2000 av flygere og eiere av tidligere østeuropeiske fly som i dag opereres i Norge. 

Natt til 29. september 2016 gikk flere fly tapt da hangaren brant ned. En Antonov An-2 ble berget, mens mens to Aero L-29 Delfin og to Jakovlev Jak-52 ble ødelagt.

Siden brannen har foreningen klart å skaffe tilbake alle flytypene som gikk tapt, og opererer per 2023 et Aero L-29 Delfin  jagerfly, en Antonov An-2 (verdens største enmotors dobbeltdekker), og et Jakovlev Jak-52 militært treningsfly / aerobatikkfly. Gjennom foreningen tilbys interesserte muligheten til å fly med alle maskinene, inkludert jagerflyet.

## Referanser


## Eksterne lenker
*
Jon Daly

**Jonathan Daly** (født 8. januar 1983 i Dublin) er en irsk fotballspiller som i sesongen 2009-2010 spiller for Scottish Premier League-klubben Dundee United, hvor han debuterte i en kamp mot Rangers 13. januar 2007.

## Eksterne lenker
* 
* Spillerprofil hos Dundee United
Serge Elisséeff

**Serge Elisseeff** (Сергей Григорьевич Елисеев, *Sergej Grigorjevitsj Jelisejev*; 1889–1975) var en fransk-russisk orientalist som virket ved Harvard University, men hadde Paris som foretrukket oppholdssted. Han var en ledende japanolog og sinolog.

Elisséeff var den første direktør for Harvard-Yenching Institute (HYI), en uavhengig stiftelse grunnlagt i 1928 for fremme av kunnskap og forskning vedrørende Øst-Asia og Sørøst-Asia.

## Utvalgte verker
* *Elementary Japanese,* Cambridge: Harvard University Press, 1944. 10-ISBN 0-674-24403-6; 13-ISBN 978-0-674-24403-0
* (med Takaaki Matsushita)  ''Japan: Ancient Buddhist Paintings.'' Greenwich, Connecticut: UNESCO & New York Graphic Society, 1959.

## Referanser


## Litteratur
* Reischauer, Edwin O. [ "Serge Elisséeff,"](http://links.jstor.org/sici?sici=0073-0548(195706)20%3A1%2F2%3C1%3ASE%3E2.0.CO%3B2-O) *Harvard Journal of Asiatic Studies,* Vol. 20, No. 1/2 (Jun., 1957), pp.&nbsp;1–35.
* Rogala, Joseph. (2001). "A Collector's Guide to Books on Japan in English: A Select List of Over 2500 Titles.'' London:Routledge.
* ["Serge Elisséeff: 1889-1975,"](http://links.jstor.org/sici?sici=0073-0548(1975)35%3C12%3ASE1%3E2.0.CO%3B2-X) *Harvard Journal of Asiatic Studies,* Vol. 35, 1975 (1975), pp.&nbsp;12–13.
* West, Philip. (1976).  *Yenching University and Sino-Western Relations, 1916-1952.* Cambridge: Harvard University Press.
* Zurndorfer, Harriet Thelma. (1995). ''China Bibliography: A Research Guide to Reference Works About China Past and Present.'' Leiden: Brill Publishers. 10-ISBN 9-004-04487-6; 10-ISBN 9-004-10278-7; 13-ISBN 978-9-004-10278-1 (cloth) [reprinted by University of Hawaii Press, Honolulu, 1999. 10-ISBN 0-824-82212-9; 13-ISBN 978-0-824-82212-5 (paper)
* Biografi, Terminologisk ordbok (russisk)
Bundesliga (fotball kvinner) 2005–06

**[[Bundesliga (fotball kvinner)|Bundesliga i fotball for kvinner]] 2005–06** er den sekstende sesongen av Bundesliga i fotball for kvinner, Tysklands øverste fotballiga. Sesongen begynte den 14. august 2005 og sluttet den 5. juni 2006. Turbine Potsdam vant serien med fire poeng på Duisburg. Det tidligere storlaget FSV Frankfurt, som hadde vunnet serien i tre ganger og cupen fem ganger, rykket ned, og ble som følge av dette, samt økonomiske problemer, oppløst. 

Denne sesongen er per februar 2010 den mest målrike sesongen i Bundesliga for kvinner siden sammenslåingen til en liga. Med totalt 623 mål scoret de 63 mål mer enn den nest mest målrike sesongen. Conny Pohlers ble toppscorer med 36 mål, bare to mål bak rekorden til Inka Grings.

## Sluttabell
**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Inslupne mål; **MF** = Målforskjell; **P** = Poeng

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.

## Resultater

## Topscorere

## Noter
Skjemtegauken

***Skjemtegauken*** er et norsk humoristisk underholdningsprogram som gikk på NRK-TV fra 1968 til 1970. Programleder var Harald Tusberg, assistert av tekstforfatter Tore Ryen. Regien var ved Ola Neerberg og Kent Nilssen. *Skjemtegauken* var typisk lørdagsunderholdning for hele familien og sendte fra Centralteatret. Programmet hadde en varighet på 45 minutter. Det var her at det berømte ''Smil til det skjulte kamera'' så dagens lys. 

## Innhold
Et gjengangstema var at kjendiser skulle opptre i uvante roller. Man hadde en fortsettelse av Smil til det skjulte kamera og tidligere innslag fra Kunden har alltid rett.  *Skjemtegaukens nyhetsmagasin* var ledet av Svein Byhring. Programmets faste orkester var ledet av Kjell Halvorsen alias *Salvador Melis*.

En som TV-debuterte var Øivind Blunck med egen sketsj. I det første program deltok Wenche Foss, Espen Skjønberg og Henki Kolstad. Andre program sang Kristian Trægde komposisjonen *Top hat* fra musikalen ved samme navn. I *Skjult kamera* var man forvirret flyger i Lade.

Tredje program inneholdt sang av Rolv Wesenlund og Erik Diesen, en duett fra Romeo og Julie etterfulgt av en fekteduell.  Programmets faste dirigent *Salvador Melis* sang med *Melis Brothers*. I nest siste program deltok Ottar Wicklund og Svein Byhring i uvanlig situasjon. I *skjult kamera* skulle folk ta over en stor boremaskin. 

## Referanser


## Eksterne lenker
*
Rubisko

**Ribulose-1,5-bisfosfat karboksylase-oksygenase**, bedre kjent som **rubisko**, er et enzym involvert i Calvinsyklusen hvor det fungerer som katalysator i det første større trinnet i karbonassimilasjon (karbonfiksering), en prosess der atomene av atmosfærisk karbondioksid gjøres tilgjengelig for organismer i form av energirike molekyler sånn som sukrose. Rubisko katalyserer enten karboksyleringen eller oksygeneringen av ribulose-1,5-bisfosfat (også kjent som *RuBP*) med karbondioksid eller oksygen.

Rubisko er verdens vanligste protein, utgjør ofte 50% av alt proteinet i et blad. Består av 16 polypeptidkjeder som er kveilet sammen med et metallion, magnesium er kofaktor. I calvinsyklusen senker rubisko enzymet aktiveringsenergien betraktelig, men det øker reaksjonsfarten kun 3 ganger.

## Referanser
Varmeøy

En **varmeøy** er et område som er signifikant varmere enn det omliggende området. Som regel er det snakk om en **urban varmeøy**, der byområdet er mye varmere enn det omliggende landlige området. Temperaturforskjellene er vanligvis større om natten enn om dagen, og større om vinteren enn om sommeren. Forskjellen er også størst når vinden er svak. Hovedårsaken til varmeøyeffekten er at jordoverflaten har blitt endret på grunn av byutbygging. En annen årsak er spillvarme fra energiforbruk i byene. Ettersom folketallet øker pleier byområdene å vokse, og varmeøyeffekten øker ytterligere. Delvis på grunn av varmeøyeffekten, så øker månedsnedbøren med om lag 28&nbsp;% mellom 30 og 50 km nedenfor på lesiden av byene, sammenlignet med losiden.

Et panel som gjennomgikk forskningsmetodikken brukt av East Anglia University Climatic Research Unit konkluderte med at det var bevis for at overflatetemperaturer er høyere rundt byer. Panelet sa at det er åpenbart fra mange studier at overflatetemperaturer er høyere rundt byer og det pågår forskning som forsøker å forstå dette i større grad.

## Referanser
William Hung

**William Hung** (kinesisk:  洪業, pinyin: *Hóng yè*, Wade-Giles: *Hung Yeh*; født 27. oktober 1893 i Fuzhou i provinsen Fujian i Kina, død 22. desember 1980) var en historiker og sinolog tilknyttet Yenchinguniversitetet i Beijing, og senere Harvard-Yenching Institute i Massachusetts i USA.

## Liv og virke
### Bakgrunn
William Hung, som var sønn av en mandarin, som gjorde karriere under Qing-dynastiets siste årtier. 

I 1901 kom Hung sammen med sin familie fra Fuzhou til Shandong, der Hungs far var blitt fylkesmagistrat. Han begynte på sine konfucianske studier som fireåring, men begynte også med å lese tradisjonelle romaner. Han begynte på Shandongs læreskole etter å ha fått beste score ved opptakseksamenen. Han fikk et månedlig stipend på to sølvtael, men ble nødt til å skifte til en residerende gjesteskole ettersom de lokale studenter fra Shandong plaget ham på grunn av sørkinesiske aksent og misunte ham hans forsprang innen konfuciansk lærdom. 

Han fluttet så tilbbake til fødebyen, og ble kristen mens han studerte ved *The Anglo-Chinese College* i Fuzhou.

### Akademiker
William Hung ble viktig for åpningen av kinesiske dokumentarkiver for moderne historisk granskning. Han var med på å forme en av det postkeiserlige Kinas viktigste akademiske institusjoner, det protestantiske Yanchinguniversitetet i hovedstaden Beijing. 

Etter at den japanske hær okkuperte Beijing i juli 1937 fortsatte Hung sin sinologiske forskning under stadig vanskeligere forhold. I 1940 publiserte hen *Index to Du Fu's Poetry*. I 1940 dro Hung i USA til Ohio Wesleyan for å ta i måt en æresdoktorat. I 1941 okkuperte japanerne selve Yenching. Hung og hans kolleger arbeidet så i hemmelighet ved det sino-franske universitet (中法大学, *l'Université Franco-Chinoise*). 

Da krig brøt ut mellom Japan og USA i desember 1941 arresterte den japanske hør 12 Yenching-professorer, og Hung var blant dem. De ble brutalt forhørt, slått, holdt i kalde fengselsceller, og utsultet. Selv om de etterhvert ble løslatt, fikk de ikke vende tilbake til universitetet. Hung nektet å samarbeide med japanerne.

Etter kommunistenes maktovertakelse i landet kom han seg til USA der han fortsatte sin undervisning og forskning. Blant hans samtidige som han var i kontakt med var ledende skikkelser som Hu Shi, H. H. Kung, Henry Winter Luce, John Leighton Stuart, Timothy Lew og Lu Chihwei.

Hans arbeider reflekterer også hans egen blanding av konfucianisme, mystisk kristendom og vilje til akademisk ikonoklasme.

## Verker i utvalg
* *Combined Indices to [[Shih Chi]] and the Notes of [[Pei Yin|P'ei Yin]], [[Ssu-ma Cheng]], [[Chang Shou-chieh]], and [[Takigawa Kametaro]]*, Harvard-Yenching Institute Publications, 1947, ISBN 0-674-14350-7
* *A Concordance to [[Zhuangzi (bok)|Chuang Tzu]]*, Harvard-Yenching Institute Publications, ISBN 0-674-15850-4
* *A Supplementary Volume of Notes for [[Tu Fu]] – China's Greatest Poet*, Harvard-Yenching Institute Publications, 1952, ISBN 0-674-85605-8

## Referanser


## Litteratur
* Susan Chan Egan: *A Latterday Confucian: Reminiscences of William Hung 1893-1980*, Harvard East Asian Monographs, Harvard University Asia Center, 1988 ISBN 0674512979
Magnus Rosén

**Klas Magnus Rosén** (født 10. juni 1963 i Göteborg) er en svensk bassist.

Han er mest kjent for å ha vært medlem av Hammerfall fra 1997 til 2007. Han har også spilt bassgitar i det norske progressiv metal-bandet Jorn, og deltok på albumet *[[Out to Every Nation]]* (2004).

## Band
* Lazy Babe's
* Shame
* Kung Sune
* Van Rosen
* Billionaires Boys Club
* Hammerfall 
* Jorn
* Keegan
* Planet Alliance
* X-World/5
* Full Force
* Revolution Renaissance

## Diskografi
;Hammerfall
* *Legacy of Kings* (1998)
* *Heeding the Call* (1998) (EP)
* *I Want Out* (1999) (EP)
* *The First Crusade* (1999)  (video)
* *Renegade* (2000) (single)
* *Renegade* (2000)
* *Always Will Be* (2001) – single
* *The Templar Renegade Crusades* (2002) (video)
* *Hearts on Fire* (2002) (EP)
* *Crimson Thunder* (2002)
* *One Crimson Night* (2004) (video)
* *Blood Bound* (2005) (single)
* *Chapter V: Unbent, Unbowed, Unbroken* (2005)
* *Threshold* (2006)

;Solo
* *Imagine a Place* (2001)
* *Reminiscence* (2002)
* *Empty Room* (2003)
* *Set Me Free * (2007) -

;Annet
* Shame – *Shame* (1980)
* Kung Sune – *Sunes bar och grill* (1982)
* Von Rosen – *Like a Dream* (1987)
* Von Rosen – *Someone Like You* (1988)
* Billionaires Boys Club – *Something Wicked Comes* (1993)
* Keegan – *Mind No Mind* (1995)
* Jorn – *[[Out to Every Nation]]* (2004)
* X-World/5 – *New Universal Order* (2008)

## Referanser


## Eksterne lenker
* 
* 
*
Innforjævlig

***Innforjævlig*** er debutalbumet til Bjørn Hellfuck.

Albumet ble utgitt 15. februar 2010 på plateselskapet Universal. Morten Ståle Nilsen i Verdens Gang ga albumet et terningkast 2, og skrev at «...evnen til å hisse meg opp av Bergens Bjørn Hellfucks tull og ball, besitter jeg ikke. Snarere er problemet at «Innforjævlig» ikke er tullete nok. » 

## Sporliste
#«Krabbeklo»
#«Oi oi oi»
#«Pissen»
#«Sweet N´ Sour Christina»
#«Å for en do»
#«Bjørn Bifil»
#«Bleikfeit hyse»
#«Ikke gråt når du har mensen»
#«Blod i barten»
#«Snabb»
#«Koselig»
#«Eg knulte en»
#«Eg blir så forbanna»
#«30% bøge»
#«Kjør deg opp»
#«Essemus»

## Eksterne lenker
*